armvectores/hy_wikipedia_2023 huggingface dataset:
Ֆելիքս Ձերժինսկու հուշարձան (Տագանրոգ)

Անվան այլ կիրառումների համար տե՛ս՝ Ֆելիքս Ձերժինսկու հուշարձան (այլ կիրառումներ)Ֆելիքս Ձերժինսկու հուշարձան (ռուս.՝ Памятник Феликсу Дзержинскому), հուշարձան Ռուսաստանի Դաշնության Ռոստովի մարզի Տագանրոգ քաղաքում։ Տեղադրվել է 1987 թվականի նոյեմբերի 5-ին Ձերժինսկու փողոցի վերջում, Կայարանամերձ հրապարակի մուտքի մոտ։ Հուշարձանի հեղինակը խորհրդային քանդակագործ, ՌԽՖՍՀ վաստակավոր նկարիչ, ԽՍՀՄ նկարիչների միության անդամ Ալեքսանդր Դմիտրիևիչ Շչերբակովը։


== Հուշարձան ==
Հուշարձանը նվիրված է լեհ խորհրդային պետական և կուսակցական գործիչ, հեղափոխական շարժման ակտիվ մասնակից Ֆելիքս Ձերժինսկուն։

Քանդակագործ՝ Ալեքսանդր Շչերբակով
Ճարտարապետ՝ Պյոտր Բոնդարենկո


== Պատմություն ==
Ֆելիքս Ձերժինսկին Տագանրոգում չի եղել, թեև նրա հայրը՝ Էդմունդ Ձերժինսկին, մի քանի տարի մաթեմատիկա է դասավանդել Տագանրոգի դասական արական գիմնազիայում։
Որոշակի հարաբերություններ, այնուամենայնիվ, կապում են Տագանրոգը և Ֆ. Ձերժինսկուն. նա 1922 թվականին Տագանրոգի մետալուրգիական գործարանը փրկել է փակվելուց։ «Յուգոստալ» տրեստը, որին ենթարկվել է Տագանրոգի մետալուրգիական գործարանը, 1922 թվականին որոշել էր, որ գործարանի վերականգնումը հնարավոր չէ և նրա հետագա շահագործումը պիտանի չէ։ Սկսվել էր սարքավորումների ապամոնտաժումը, և միայն Ժողովրդական տնտեսության բարձրագույն խորհրդի նախագահ Ֆ. Ձերժինսկու միջամտությունը գործարանը փրկել է լուծարումից։
Հուշարձանի հանդիսավոր բացումը տեղի է ունեցել 1987 թվականի նոյեմբերի 5-ին։


== Ծանոթագրություններ ==
Հան Մյոնսուկ

Հան Մյոնսուկ (կոր.՝ 한명숙, 韓明淑; մարտի 24, 1944(1944-03-24), Փհենյան, Կորեան Ճապոնիայի տիրապետության տակ, Ճապոնական կայսրություն, Ճապոնիա), կորեացի քաղաքական գործիչ, Կորեայի Հանրապետության 37-րդ վարչապետը։ Նա համարվում է Կորեայի պատմության մեջ առաջին կին վարչապետը։


== Կենսագրություն ==
Հան Մյոնսուկը ծնվել է 1944 թվականի մարտի 24-ին Փհենյանում։ 1950 թվականին Կորեական պատերազմի ժամանակ ընտանիքքի հետ փախել է Հարավային Կորեա։ Իհվայի կանանց համալսարանում սովորել է ֆրանսերեն լեզու և գրականություն։
2000-2008 թվականներին Կորեայի Ազգային ժողովում Միացյալ նոր ժողովրդավարական կուսակցությունից եղել է պատգամավոր։ 
2001-2003 թվականներին եղել է գենդերային հավասարության հարցերի նախարար։
2003-2004 թվականներին եղել է շրջակա միջավայրի պահպանության նախարար։ 
2006 թվականի ապրիլի 20-ին գլխավորել է կառավարությունը։ Վարչապետի պաշտոնից հրաժարական է տվել 2007 թվականի մարտի 7-ին և հայտնել է, որ իր թեկնածությունը քվեարկության է դնելու նախագահի պաշտոնում, սակայն թեկնածուի ներկուսակցական ընտրությունները նրա համար անհաջող ընթացան։
2008 թվականին առաջադրվել է խորհրդարանում, բայց չի ընտրվել։ Այնուամենայնիվ, 2012 թվականի հունվարին ընտրվել է Միացյալ Ժողովրդավարական կուսակցության գլխավոր ընդդիմադիր առաջնորդ, որտեղ հաղթել է ապրիլի խորհրդարանական ընտրություններում և դարձել խորհրդարանի պատգամավոր։ Սակայն ՄԺԿ-ին չհաջողվեց հաղթել  կառավարող  «Սենուրի» կուսակցությանը, և Հան Մյոնսուկը 2012 թվականի ապրիլ ամսին հրաժարական տվեց կուսակցության առաջնորդի պաշտոնից։


== Ծանոթագրություններ ==
Սեն Ժերմեն սյուր Ռենոն

Սեն Ժերմեն սյուր Ռենոն (ֆր.՝ Saint-Germain-sur-Renon), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Վիլլար լե Դոմբ կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի կոդը՝ 01359։


== Աշխարհագրություն ==
Կոմունան Փարիզ քաղաքից գտնվում է 370 կմ հարավ-արևելք, դեպի հյուսիս-արևելք՝ Լիոն քաղաք, 40 կմ է և 20 կմ հարավ-արևմուտք Բուրկ ան Բրեսից։
Կոմունայի տարածքում հոսում է Ռենոն գետը։


== Բնակչություն ==
Կոմունայի բնակչությունը 2010 թվականին կազմել է 236 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 170 մարդկանցից 132-ը տնտեսապես ակտիվ են եղել, 38-ը՝ պասիվ (ակտիվության ցուցանիշը` 77,6% է, 1999 թվականին՝ 76,8%)։ 132 ակտիվ բնակիչներից աշխատել են 127-ը (72 տղամարդ, 55 կին), գործազուրկ է եղել 5 մարդ (3 տղամարդ և 2 կին)։ 38 պասիվներից 10 հոգի եղել են աշակերտ կամ ուսանող, 19-ը՝ թոշակառու, 9 պասիվ են եղել այլ պատճառներով։


== Տեսարժան վայրեր ==
Սբ. Գերմանայի եկեղեցի (XII դար)։


== Ծանոթագրություններ ==


== Արտաքին հղումներ ==
«Սեն Ժերմեն սյուր Ռենոն» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-03-23 
«Սեն Ժերմեն սյուր Ռենոն» (ֆրանսերեն)։ cassini.ehess.fr։ Վերցված է 2014-03-23
Մալայա Սուվորովկա

Մալայա Սուվորովկա (ռուս.՝ Малая Суворовка), գյուղ Ռուսաստանի Լիպեցկի մարզի Ելեցկի շրջանի կազմում։
Բնակչությունը 2008 թվականին գրանցված տվյալներով կազմում էր 95 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վլադիմիր Յանոչկո

Վլադիմիր Յանոչկո (դեկտեմբերի 2, 1976(1976-12-02), Կոշիցե, Չեխոսլովակիա), սլովակ ֆուտբոլիստ, «Զեմպլին» ակումբի խաղացող։


== Կարիերա ==
Յանոչկոն իր պրոֆեսիոնալ կարիերան սկսել է «Կոշիցե» ակումբի երիտասարդական կազմում։ 1994 թ. Յանոչկոն տեղափոխվեց ակումբի առաջին կազմ ու սկսեց հանդես գալ այնտեղ։ Նա խաղաց ակումբում մինչև 2000 թ. սկիզբը։ 2000 թ. հունվարին նա տեղափոխվեց Հունաստան, որպեսզի հանդես գա «Կսանտի» ակումբի կազմում։
Մրցաշրջանի ավարտից հետո Յանոչկոն տեղափոխվեց Ավստրիա, որտեղ պիտի հանդես գար «Աուստրիա (Վիեննա)» ակումբի կազմում։ Ավստրիայում Յանոչկոն անցկացրեց շատ հաջող մրցաշրջան, իսկ 2002 թ. արժանացավ նաև Ավստրիայի տարվա լավագույն ֆուտբոլիստի կոչմանը։ Սակայն այս ամենից հետո նրա խաղամակարդակը աստիճանաբար սկսեց անկում ապրել, ինչի հետևանքով նա հաճախ խնդիրներ էր ունենում թիմի մարզիչների հետ։ Նրա վատ մրցելույթների պատճառ էին հանդիսանում նաև նրա հաճախակի ստացած վնասվածքները։ 2006 թ. մայիսի 9-ին կայացավ հանդիպում Մատտերսբուրգի հետ երկրի գավաթի խաղարկության շրջանակներում, որտեղ Յանոչկոյի թիմը հաղթեց 3։ 0 հաշվով։ Այդ հաղթանակից հետո նա հայտարարեց ակումբը լքելու մասին։
2006 թ. հունիսի 13-ին Յանոչկոն ստորագրեց պայմանագիր «Ռեդ Բուլլ (Զալցբուրգ)» ակումբի հետ։ Նոր ակումբի կազմում նա չկարողացավ ամրապնդել իր դիրքերը ակումբի մեկնարկային կազմում ու հաճախ էր հետևում իր խաղընկերներին պահեստայինների նստարանից։ 2007 թ. իր ակումբը կարողացավ նվաճել երկրի չեմպիոնությունը։ 2009 թ. այդ հաջողությունը ևս մեկ անգամ կրկնվում է։ 2008/09 մրցաշրջանի ընթացքում նա իր ակումբի կազմում անցկացրեց ընդամենը 16 հանդիպում և դարձավ 5 գոլի հեղինակ։ Այդ մրցաշրջանից հետո Յանոչկոն տեղափոխվեց «Ադմիրա Վակեր Մյոդլինգ» ակումբ, որտեղ անցկացրեց անհաջող մրցաշրջան ու թիմի նախագահ Տրենկվալդերը որոշեց հեռացնել նրան իր թիմից։
2011 թ. հունվարին Յանոչկոն ստորագրեց պայմանագիր «Լեոպոլդսդորֆ» սիրողական ակումբի հետ։ 2013 թ. նա արդեն խաղում էր Զեմպլինի կազմում։
Սլովակիայի ֆուտբոլի ազգային հավաքականի կազմում Յանոչկոն անցկացրել է 56 հանդիպում, դարձել 3 գոլի հեղինակ։


== Ծանոթագրություններ ==


== Հղումներ ==
• Յանոչկոն www.transfermarkt.de կայքում
AutoRuns

AutoRuns, անվճար ծրագիր, որը աշխատում է 32 և 64-բիթային Microsoft Windows օպերացիոն համակարգի վրա։ Ծրագիրը մշակվել է Sysinternals ընկերության կողմից, սակայն հետագայում այն գնվել Microsoft ընկերության կողմից։ Ծրագիրը ունակ է ղեկավարել այլ ծրագրերի, սերվիսների, մոդուլների և դրայվեռների ինքնաբեռնումը։
Autoruns-ը ցուցադրում է բացառապես ամեն ինչ, ինչը թողարկվում է համակարգի միանալու հետ մեկ տեղ։ Ցուցադրվում է ծրագրերը, բեռնվող մոդուլները, դրաիվեռները, համակարգային ծառայությունները, նշանակված առաջադրանքները, Winlogon։ Ծրագիրը կարող է ցուցադրել ցանկացած օբյեկտ, նրա թողարկման ճանապարհը և կարգավորումները, ինչպես նաև կարող է չեղարկել ինքնաթողարկումը։
Autoruns  կարող է որոնում կատարել ինչպես ամբողջ համակարգում, այնպես էլ նշված կատեգորիաներում։
Կա հնարավորություն ժամանակվոր կասեցնելու ինքնաբեռնում, սակայն դրա հետ մեկ տեղ այն պահպանում է կարգավորումները։
13-րդ տարբերակի թողարկման հետ մեկ տեղ հնարավորություն ավելացավ ստուգել ինքնաբեռնվող ֆայլերը ըստ հեշերի VirusTotal սերվիսում, դրա հետ մեկ տեղ անհայտ ֆայլերը կարելի է ուղարեկել անալիզի։


== Ծանոթագրություններ ==


== Արտաքին հղումներ ==
AutoRuns-ի պաշտոնական կայքը
«Ծրագրեր: Autoruns v.10.02»։ iXBT։ 23 июля 2010։ Արխիվացված է օրիգինալից 2012-05-09-ին։ Վերցված է 2010-09-02 
Սերգեյ և Մարիա Բոնդարենկո (2010 թվականի հուլիսի 23)։ «Autoruns 10.02: Համակարգի թողարկման ղեկավարում»։ 3DNews։ Արխիվացված է օրիգինալից 2016-03-04-ին։ Վերցված է 2010-09-02 
Օգնություն
Միլյուտինո (գյուղ, Բորսկի շրջան)

Անվան այլ կիրառումների համար տե՛ս՝ ՄիլյուտինոՄիլյուտինո (ռուս.՝ Милютино), գյուղ Ռուսաստանի Նիժնի Նովգորոդի մարզի Բորսկի շրջանի կազմում։
Բնակչությունը 2005 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ղվերթեթի

Ղվերթեթի (վրաց.՝ ღვერთეთი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 880 մետր բարձրության վրա։ Շրջկենտրոն Քարելից հեռու է 19 կմ։


== Ծանոթագրություններ ==
Սարգսաշեն

Սարգսաշեն, գյուղական համայնք Լեռնային Ղարաբաղի Հանրապետության Մարտունու շրջանում։ Տեղաբաշխված է հանրապետության հարավարևելյան հատվածում։ Մարտունի շրջկենտրոնից գտնվում է 50 կմ հեռավորության վրա, իսկ մայրաքաղաք Ստեփանակերտից՝ 35 կմ հեռավորության վրա։


== Աշխարհագրություն ==
Համայնքը լեռնային է, ունի 977,3 հա տարածք, որից 642,06 հա գյուղատնտեսական նշանակություն, 271,07 հա անտառային հողեր։ Սարգսաշեն համայնքի սահմանային գոտով հոսում է Վարանդա գետի վտակը։ Համայնքի տարածքում առկա են թվով 3 աղբյուրներ` «Տանձի», «Շենին ջուր» և «Թթու ջուր»։


=== Հայ-ադրբեջանական պատերազմ (2020) ===

2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո։


== Բնակչություն ==
2015 թվականին Սարգսաշեն համայնքի բնակչության թվաքանակը կազմում է 285 մարդ, կա 65 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Պատմամշակութային հուշարձաններ ==
Կան պատմամշակութային հուշարձաններ՝ խաչքար (XI-XII դարեր), ջրաղաց (XIX դար), ամրոց-բնակատեղի Ջաղադուզ (մ.թ.ա. III դար), սրբատեղի (մ.թ.ա. 2 հազ. XVII դար), հաշվառված է 9 հուշարձան։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 55 աշակերտներ։


== Ծանոթագրություններ ==


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.
Պերօքսիսոմ

Պերօքսիսոմներն, ինչպես և Գոլջիի ապարատը, էնդոսոմները և լիզոսոմները միաշերտ մեմբրանով օրգանոիդներ են։ Պերօքսիսոմները հայտնաբերված են բոլոր էուկարիոտ բջիջներում, մեծ քանակությամբ լյարդի, երիկամների բջիջներում, ալգեաների, բույսերի ֆոտոսինթեզող բջիներում։ Պերօքսիսոմների չափսերը տարբեր են՝ կախված հյուսվածքից և ֆունկցիայից, հիմնականում ավելի փոքր են, քան միտոքոնդրիումները։ Պերօքսիսոմները պարունակում են կատալազ ֆերմենտը, որն անհրաժեշտ է ջրածնի պերօքսիդի (H2O2) քայքայման համար։


== Վնասակար միացությունների վնասազերծում ==
Պերօքսիսոմային էնզիմները կարևոր դեր ունեն ակտիվ թթվածնի ռադիկալների, ինչպիսիք են՝ սուպերօքսիդ իոնը, հիդրոքսիլ ռադիկալ, օրգանական պերօքսիդային միացությունները և այլն, դետոքսիֆիկացիայի պրոցեսում։ Նման ակտիվ թթվածնային ռադիկալները կարող են առաջանալ բջջում մոլեկուլային թթվածնի առկայության դեպքում մետաբոլիզմի ժամանակ և նրանց կուտակումը բջջում կարող է բերել օքսիդատիվ սթրեսի։ Պերօքսիսոմային էնզիմները (սուպերօքսիդ դիսմուտազ, կատալազ, պերօքսիդազներ) դետոքսիֆիկացնում են այդ ակտիվ թթվածնի ռադիկալները։


== Ճարպաթթուների օքսիդացում ==
Կենդանական, բուսական և սնկերի բջիջներում պերօքսիսոմները պարունակում են ֆերմենտներ ճարպաթթուների օքսիդացման համար, ինչի շնորհիվ բջիջը մատակարարվում է էներգիայով։ Կենդանական բջիջներում ճարպաթթուների 25-50%-ը օքսիդացվում է պերօքսիսոմներում։ Այստեղ երկար ճարպաթթվային շղթաները (24-26 ածխածին) ճեղքվում և կարճանում են (16 ածխածին), ինչից հետո տեղափոխվում են միտոքոնդրիումներ
acetyl-CoA սինթեզի նպատակով։ Acetyl-CoA-ն հետագայում տեղափոխվում է ցիտոպլազմ, որտեղ մասնակցում է կենսասինթետիկ ուղիներին- TCA cycle։ Բուսական բջիջներում և սնկերի մոտ ճարպաթթուների ճեղքումը իրականանում է ամբողջությամբ պերոքսիսոմներում, մինչև  acetyl-CoA-ի առաջացումը։


== Օտարածին միացությունների կատաբոլիզմ ==
Պերօքսիսոմային ֆերմենտների սուբստրատներից են նաև որոշ միացությունները, որոնց համար բջիջը չունի այլ վերամշակման ուղի։ Նման միացություններից են D-ամինաթթուներ (D-amino acids), որոնք չեն ճանաչվում L-ամինաթթուները ճեղքող (L-amino acids) ֆերմենտներով։ Որոշ բջիջներում պերօքսիսոմները պարունակում են նաև քսենոբիոտիկներ /կենսաբանական օրգանիզմների համար օտար (օտարածին քիմիական միացություններ)  քայքայող ֆերմենտներ։ Օրինակ, քսենոբիոտիկներից են ալկանները` հայտնաբերված նավթի և այլ նավթամթերքի մեջ։ Գոյություն ունեն սնկեր, որոնք ունակ են քայքայել նման քսենոբիոտիկները և կիրառվում են նավթամթերքով շրջակա միջավայրի աղտոտվածությունը կանխարգելելու մեջ։


== Պերօքսիսոմային հիվանդություններ ==
Քանի որ պերօքսիսոմների գործունեության հետ կապված են բազմաթիվ մետաբոլիկ ուղիներ, գույություն ունեն նաև բազմաթիվ հիվանդություններ` կապված պերօքսիսոմների վնասվածքների հետ։ Առավել հաճախ հանդիպող պերօքսիսոմային հիվանդություններից է  X-շղթայակցված ադրենոլեյկոդիստրոֆիան (adrenoleukodystrophy X-linked adrenoleukodystrophy)։ Այս հիվանդությունն առաջացնող վնասված սպիտակուցը տրանսմեմբրանային սպիտակուց է, որը պատասխանատու է ճարպաթթուների՝ դեպի պերօքսիսոմներ տեղափոխելու համար, որտեղ և պետք է տեղի ունենա ճարպաթթվի օքսիդացումը։ Հիվանդության ժամանակ այդ ճարպաթթվի կուտակումը մարմնում բերում է նյարդային հյուսվածքի միելինային շերտի քայքայմանը։
Ժիրայր Կարապետյան

Ժիրայր Վլադիմիրի Կարապետյան (մարտի 9, 1929(1929-03-09), Վառնա, Բուլղարիա - մայիսի 6, 2016(2016-05-06)), հայ դերասան։ Հայկական ԽՍՀ և Վրացական ԽՍՀ վաստակավոր արտիստ։


== Կենսագրություն ==
Ժիրայր Կարապետյանը ծնվել է 1929 թվականին։ 1954 թվականից աշխատել է Կիրովականի պետական թատրոնում, 1967 թվականից՝ Թբիլիսիի Պետրոս Ադամյանի անվան հայկական դրամատիկական թատրոնում՝ որպես դերասան։


== Ներկայացումներ ==
Մինթոև՝ Ալեքսանդր Շիրվանզադեի «Մորգանի խնամին»
Տարոն՝ Արամաշոտ Պապայանի «Արևը ձեզ հետ»
Ֆոմաս Կացարոս՝ Դ. Պսաֆասի «Հիմարից հիմարը»
Բժիշկ՝ Գ. Կրենդելսբերգերի «Դևերը»
Աբգար Ֆալյան՝ Վ. Սոլոգուբի «Սիրուց պատուհաս»
Նազար՝ Դերենիկ Դեմիրճյանի «Քաջ Նազար»
Լուկա՝ Է. դե Ֆիլիպպոյի «Ծննդյան տոները սինյոր Կուպելոյի տանը»
Գուլոյան՝ Ն. Դումբաձեի «Մեղադրական եզրակացություն»
Մեք Գրեգոր՝ Վիլյամ Սարոյանի «Իմ սիրտը լեռներում է»
Չուգունով՝ Ալեքսանդր Օստրովսկու «Գայլեր և ոչխարներ»


== Ֆիլմեր ==
«Կարծր ապար», 1974
«Հուսո աստղ», 1978
«Ինչ-որ մեկը նստած էր սառնարանում», 1983
«Ճանապարհ դեպի Սասունցի Դավիթ», 1987
«Կարոտ», 1990
«Ամեն ինչ լավ կլինի», 2009


== Պարգևներ ==
Վրացական ԽՍՀ վաստակավոր արտիստ, 1987
Հայկական ԽՍՀ վաստակավոր արտիստ
Վրաստանի Պատվո շքանշան, 1998


== Ծանոթագրություններ ==
Սան Ջորջո Կանավեզե

Սան Ջորջո Կանավեզե (իտալերեն՝ San Giorgio Canavese), կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 2.544 մարդ։ Զբաղեցնում է 20 կմ² տարածք։ Բնակչության խտությունը՝ 125 մարդ/կմ²։ Փոստային ինդեքսը՝ 10090 ։ Հեռախոսային կոդը՝ 0124։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		


== Տվյալներ ==
Հեռախոսային կոդ - 0124 32121
էլեկտրոնային փոստ -municipio@comunesangiorgio.it
Պաշտոնական կայք -http://www.comune.sangiorgiocanavese.to.it


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Քերովբե և կառք (Ֆաբերժեի ձու)

Քերովբե և կառք (ռուս.՝ Херувим и колесница), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1888 թվականին Ալեքսանդր III կայսեր պատվերով՝ կնոջ՝ կայսրուհի Մարիա Ֆեոդորովնայի համար։ «Քերովբե և կառք» ձուն այս պահին համարվում է կորսված, դրա պատճառով տեղեկությունները զարդի մասին աղքատիկ են։


== Դիզայն ==
Քերովբեների և կառքի իրական տեսքի մասին տեղեկություններ չկան։ Միակ պահպանված նկարում ձվի դիմաց այլ ձու է երևում և «Քերովբեով և կառքով» ձվի միայն աղավաղված արտացոլանքն է երևում [1] Archived 2012-02-25 at the Wayback Machine.։ Մոսկվայում գտնվող Ռուսաստանի պետական պատմական արխիվում ձվի մասին կայսերական փոքրիկ նշում է պահպանվել․  «Հրեշտակ, որը ձվով կառքն է քաշում, 1500 ռուբլի, ոսկե ձվի վրա ժամացույցով հրեշտակը՝ 600 ռուբլի»։ Ըստ Մարինա Լոպատոյի հրապարակման (Fabergé: Imperial Jeweller) (1993) այս նկարագիրը նշանակում է, որ ժամացույցը գտնվում է ոսկե ձվի մեջ, որը գտնվում է կառքում, ինչն էլ քաշում է հրեշտակը։ Ֆաբերժեի հաշիվներում մանրամասն նշված է․ քերովբեն, որը քաշում է կառքը, որի վրա գտնվում են ոսկե ձուն, դրա մեջ էլ  ժամացույցով քերովբեն։ 1917 թվականին կազմված նշագրումներում գրված է, որ «ոսկե ձուն զարդարված է ադամանդներով և շափյուղաներով իսկ արծաթյա ոսկեզօծ տակդիրի վրա գտնվում է երկանիվ կառքը»։


== Անակնկալ ==
Անակնկալը ձվի մեջ տեղադրված ժամացույցն էր, որն էլ իր հերթին գտնվում էր կառքի վրա, չնայած որ բուն դիզայնն անհայտ է։


== Պատմություն ==
Ձուն կայսր Ալեքսանդր III-ը կնոջը՝ կայսրուհի Մարիա Ֆեոդորովնային ընծայել է 1888 թվականի ապրիլի 24-ին։ 1891 թվականին այն գտնվել է Գատչինյան պալատում։ Թվով քառասուն ձվի հետ այն 1917 թվականին հեղափոխականները ձուն հափշտակում և ուղարկում են Կրեմլի զինապալատ։ 1922 թվականին այն հանձում են Ժողկոմխորհին, որից հետո ձվի մասի հստակ տեղեկություններ չկան։ 1930-ական թվականներին Վիկտոր և Արմանդ Համմերները, ըստ երևույթին, գնել են ձուն։ 1934 թվականին Նյու Յորքի «Lord & Taylor»-ում Արմանդ Համմերի գնումների ցուցակում պահպանվել է հետևյալ նշումը․ «Փոքրիկ արծաթյա տակդիր, որի վրա գտնվում է կառքը՝ վրան Զատկի ձուն՝ պատրաստված ոսկերիչ Ֆաբերժեի կողմից»։


== Տես նաև ==
Ֆաբերժեի ձվեր


== Ծանոթագրություններ ==


== Արտաքին հղումներ ==
На сайте музея Archived 2017-04-04 at the Wayback Machine.
Արարունա (Պարաիբա)

Արարունա (պորտ.՝ Araruna), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական մարզում։ Մտնում է Կուրիմատաու Օրիենտալի գավառի կազմի մեջ։ Բնակչությունը կազմում է 17 456 մարդ՝ 2006 թվականի տվյալներով։ Գրավում է 245,720 կմ2 տարածք։ Բնակչության խտությունը՝ 71,0 մարդ/կմ²։


== Պատմություն ==
Քաղաքը հիմնադրվել է 1876 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 42.537.958,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.492,56 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,546 (տվյալները՝ ՄԱԿ-ի զարգացման ծրագրի)։
Օհան Չուբարյան

Օհան Ստեփանի Չուբարյան (հոկտեմբերի 8, 1908(1908-10-08) կամ 1908[…], Դոնի Ռոստով, Դոնի զորքի մարզ, Ռուսական կայսրություն - հունվարի 7, 1976(1976-01-07) կամ 1976[…], Մոսկվա, ԽՍՀՄ), գրադարանագետ-մատենագետ։ Մանկավարժական գիտությունների դոկտոր (1972), պրոֆեսոր (1973)։ ՌԽՖՍՀ մշակույթի վաստակավոր գործիչ (1968)։
Պատմաբան, ՌԳԱ ակադեմիկոս Ալեքսանդր Չուբարյանի հայրը։


== Կենսագրություն ==
1930 թվականին ավարտել է Մոսկվայի բարձրագույն մատենագիտական դասընթացները։ Ղեկավար պաշտոններ է վարել ՌԽՖՍՀ կենտրոնական գրապալատում, Լենինգրադի հանրային, Մոսկվայի Վ. Լենինի անվան պետական և այլ գրադարաններում։ «ԽՍՀՄ գիտական և տեխնիկական գրադարանները» (ռուսերեն) և «Խորհրդային գրադարանավարություն» (ռուսերեն) պարբերականների հիմնադիր-խմբագիր։ Անդրադարձել է գրադարանագիտության և մատենագիտության գրեթե բոլոր կարևոր խնդիրներին։
Գրադարանային ընկերակցությունների միջազգային ֆեդերացիայի 32-րդ նստաշրջանում (1966, Նիդերլանդներ) ընտրվել է այդ կազմակերպության մատենագիտական, 1969 թվականին՝ գրադարանագիտական հանձնաժողովների նախագահ։


== Հիշատակ ==
Չուբարյանի անունով է կոչվել Արտաշատի կենտրոնական գրադարանը։


== Երկեր ==
Գրել է 110 գիտական աշխատություն։ Հայտնի է «Ընդհանուր գրադարանագիտություն» (1960), որն ունեցել է մի քանի հրատարակություն՝ մի քանի լեզուներով, Հայերեն թարգմանությունը 1963 թվականին։

Общее библиотековедение, 3 изд.. перераб. и доп., М., 1976:
Библиотековедение: Проблемы теории. Д., 1984.


== Գրականություն ==
Оган Степанович Чубарьян. Библиографи ческий указатель, М., 1978


== Ծանոթագրություններ ==


== Արտաքին հղումներ ==
Творчество как формула жизни. Страницы биографии О.С. Чубарьяна
Վլադե Դիվաց

Վլադե Դիվաց (սերբ.` Владе Дивац, փետրվարի 3, 1968(1968-02-03), Պռիեպոլյե, Սերբիայի Սոցիալիստական Հանրապետություն, ՀՍՖՀ), սերբ և հարավսլավացի նախկին բասկետբոլիստ։
Դիվացը եղել է առաջին եվրոպացի բասկետբոլիստներից, որոնք 1980-ականներին տեղափոխվեցին և իրենց պրոֆեսիոնալ կարիերաները շարունակեցին Բասկետբոլի ազգային ասոցիացիայում (NBA)։
Դիվացը Քարիմ Աբդուլ-Ջաբարի, Թիմ Դանքանի, Շաքիլ Օ'Նիլի, Քևին Գառնեթի և Հակիմ Օլաջուվոնի հետ պատկանում է այն NBA-ի բասկետբոլիստների շարքին, ովքեր իրենց կարիերայում ընդհանուր առմամբ ունեցել են ավելին քան 13000 միավոր, 9000 անդրադարձ, 3000 արդյունավետ փոխանցում և 1500 բլոկշոտ։ 2010 թ.-ի օգոստոսի 20-ին Դիվացը դառնում է ՖԻԲԱ-ի փառքի սրահի անդամ՝ ի նշան նրա՝ միջազգային մրցույթներում ցուցաբերած նշմարելի խաղին։ Մտնում է նաև Եվրալիգայի պատմության 50 առավել մեծ ավանդ ունեցող անձանց ցուցակի մեջ։
Բասկետբոլից դուրս Դիվացը հայտնի է նաև որպես բարերար և մարդասեր, ով մեծաքանակ օգնություն է տրամադրել սերբ և աֆրիկացի մանուկներին։ 2008 թ.-ի հոկտեմբերի 16-ին Դիվացը նշանակվել է որպես հումանիտար հարցերով պետական խորհրդատու։ 2009 թ.-ի փետրվարի 24-ից զբաղեցնում է Սերբիայի օլիմպիական կոմիտեի նախագահի պաշտոնը։


== Ծանոթագրություններ ==


== Արտաքին հղումներ ==
NBA.com էջը
Պաշտոնական կայքը
Euroleague.net, 50 առավել մեծ ավանդ ունեցողները
Վիճակագրական տվյալներ բասկետբոլ ռեֆերենսում Archived 2016-04-10 at the Wayback Machine.
Տյուտե

Տյուտե  (ռուս.՝ Тюте), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Չույա գետի ձախ ափին 125 կմ հեռավորության վրա։ Գետի երկարությունը՝ 30 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը - 13010100312115100005629
Հիդրոլոգիական ուսումնասիրությունների կոդը - 115100562
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շամպորշե

Շամպորշե  (ֆրանս.՝ Champorcher), կոմունա Իտալիայի Վալե դ'Աոստա մարզում։
Բնակչությունը կազմում է 412 մարդ (2008 թվականի տվյալներով)։ Բնակչության խտությունը՝ 6 մարդ/կմ²։ Տարածքը՝ 68 կմ²։ Փոստային ինդեքս՝ 11020։ Հեռախոսային կոդ՝ 0125։
Բնակավայրի հովանավորն է սուրբ Նիկողայոս Զմյուռնացի հրաշագործը։ Տոնը նշվում է դեկտեմբերի 6-ին։  


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կարաչայներ

Կարաչայներ (ինքնանվանումը՝ կարաչայլներ), ժողովուրդ։ Հիմնականում բնակվում են Ռուսաստանի Դաշնության Կարաչայ-Չերքեզական Հանրապետությունում։ Թիվը՝ 245 հազար։ Խոսում են կարաչայա-բալկարերեն։ Ազգության ձևավորմանը մասնակցել են տեղացի լեռնական ցեղերը, ալանները, բուլղարները, ղփչաղները։ Կարաչայների մեջ մինչև 19-րդ դարի կեսը պահպանվել էին ավատատիրական-նահապետական հարաբերությունները։ Անցյալում զբաղվել են քոչվոր անասնապահությամբ։ 
Խորհրդային Միության տարիներին զարգացել է գյուղատնտեսությունը, արդյունաբերությունը, ստեղծվել է գիր։ 1943 թվականի վերջին, 1944 թվականի սկզբին խորհրդային իշխանությունը կարաչայներին բռնի տարաբնակեցրեց Ղազախստանի և Միջին Ասիայի տարբեր շրջաններում։
(592) Բաթշեբա

(592) Բաթշեբա (անգլ.՝ Bathseba), աստերոիդ աստերոիդների հիմնական գոտում։ Հայտնաբերվել է 1906 թվականի մարտի 18-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,025813 ա. մ., առավելագույնը մոտենում է 2,6349 ա. մ. հեռավորության վրա և հեռանում 3,4167 ա. մ., իսկ Երկրի ուղեծրին Բաթշեբա աստերոիդը նվազագույնը մոտենում է 1,6707 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1922,48 երկրային օրվա ընթացքում, իր ուղեծրով շարժվելով միջինում 0,187258 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(592) Բաթշեբա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ապագայի հուշեր (ֆիլմ, 2014)

Ապագայի հուշեր (անգլ.՝ Testament of Youth), բրիտանացի ռեժիսոր Ջեյմս Քենթի կինոֆիլմը, որը էկրաններ է բարձրացել 2014 թվականին։ Ֆիլմի սցենարը հիմնված է անգլիացի գրող Վերա Բրիթենի «Երիտասարդության պատգամներ» գրքի վրա։ Ֆիլմի պրեմիերան կայացել է 2014 թվականի հոկտեմբերին Լոնդոնի կինոփառատոնում։


== Սյուժե ==
1914 թվականին երիտասարդ Վերա Բրիթենը, ցանկանալով դառնալ գրող, ընդունվում է Օքսֆորդի Սեմերվիկ քոլեջը։ Երբ սկսվում է Առաջին համաշխարհային պատերազմը, նրա եղբայրը՝ Էդվարդ Բրիթենը՝ Ռոլանդ Լեյթոնի փեսան, ինչպես նաև նրա ընկերները՝ Վիկտորը և Ջեֆֆրին մեկնում են ռազմաճակատ։ Բրիթենը, չցանկանալով մնալ երկրում, ինքնակամ, որպես վիրավոր բրիտանացի և գերմանացի զինվորների բուժքույր, մեկնում է ռազմաճակատ։


== Դերերում ==
Ալիսա Վիկանդեր - Վերա Բրիթեն
Քիթ Հարինգթոն - Ռոլանդ Ռոլանդ Լեյթոն
Քոլին Մորգան - Վիկտոր Ռիչարդսոն
Թերոն Էջերթոն - Էդվարդ Բրիթեն
Դոմինիկ Ուեսթ - պրն. Բրիթեն
Էմիլի Ուոթսոն - Տիկին Բրիթեն
Հեյլի Էթվել - Հոուփ
Ջոնաթան Բեյլի - Ջեֆֆրի Թերլոու
Ալեքսանդրա Ռոուչ - Ուինիդրիֆ Հոլթբի
Աննա Չանսելլոր - տիկին Լեիգթոն
Միրինդա Ռիչարդսոն - տիկին Լորիմեր
Շառլոռտա Հոուփ - Բեթթի


== Ընդունում ==
Ֆիլմը քննադատների կողմից ստացել է դրական արձագանքներ։ Rotten Tomatoes կայքում ֆիլմն ունի 81 % վարկանիշ։ Ժապավենը առաջադրվել է բրիտանական անկախ ֆիլմի մրցանակին «լավագույն դերասանուհի» (Ալիսիա Վիկանդեր) և Լոնդոնյան կինոգետների շրջանակի «Բրիտանական կինոմատոգրաֆիայի ճեղքում» անվանակարգում (Ջեյմս Քենթ)։


== Ծանոթագրություններ ==


== Արտաքին հղումներ ==
«Ապագայի հուշեր»(անգլ.) ֆիլմը Internet Movie Database կայքում 
««Ապագայի հուշեր»»(անգլ.) ֆիլմը Allmovie կայքում: 
«Ապագայի հուշեր»-ը Box Office Mojo կայքում
Յապարսազ

Յապարսազ (ռուս.՝ Япарсаз, բաշկիրերեն՝ Япарһаҙ), գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 289 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալինովսկու փողոց (Դոնի Ռոստով)

Մալինովսկու փողոց (ռուս.՝ Улица Малиновского), փողոց Ռուսաստանի Դոնի Ռոստով քաղաքում։ Այն քաղաքի արևմտյան մասի կենտրոնական տարանցիկ մայրուղին է։ Փողոցը սկսվում է Նոզաձեի փողոցի հետ Վսեսոյուզնայա փողոցի խաչմերուկից և ավարտվում «Դոնի Ռոստով-Կենտրոնական» ռազմական օդանավակայանի շրջանում։ Փողոցը մեծ մասամբ տեղակայված է քաղաքի Խորհրդային շրջանում և միայն երկաթուղային ճանապարհով անցակետի տարածքում փողոցը դառնում է Հոկտեմբերյան և Մյասնիկովի շրջանների սահմանը։ Տների համարակալումն աճում է հարավից հյուսիս։


== Անվանում ==
Փողոցն անվանվել է խորհրդային զորահրամանատար և քաղաքական գործիչ, Հայրենական մեծ պատերազմի զորավար, Խորհրդային Միության կրկնակի և Հարավսլավիայի ժողովրդական հերոս, 1957-1967 թվականներին ԽՍՀՄ պաշտպանության նախարար, Խորհրդային Միության մարշալ Ռոդիոն Մալինովսկու անունով


== Տրանսպորտ ==
Փողոցը հիմնականում օգտագործվում է տարանցիկ երթևեկության համար, սակայն տարբեր հատվածներում ներկայացված է հասարակական տրանսպորտը։


== Զարգացման հեռանկարներ ==
Մշակվել են երկաթուղային ճանապարհով անցակետի վերակառուցման նախագծի լուծումներ, սակայն իրականացումը հետաձգվել է մինչև 2018 թվականը ֆուտբոլի աշխարհի առաջնության անցկացման պատճառով։


== Հետաքրքրաշարժ փաստեր ==
Մալինովսկու փողոցը ճանաչվել է ամենավտանգավորը Ռոստովի մարզում։ Ռուսաստանում վթարայնության առումով այս փողոցը երկրորդն է։ Բացի այդ, ըստ էկոլոգիական քարտեզի, Դոնի Ռոստովի Մալինովսկու փողոցը առավել աղտոտված և բնակվելու համար անբարենպաստ փողոցներից մեկն է։


== Հիշարժան շենքեր և կառույցներ ==
Առանցքակալների տասներորդ գործարան
Սառցակոմբինատ թիվ 3
«Ֆորտունա» ավտոշուկա
«Ոսկե Բաբելոն» առևտրաժամանցային կենտրոն
«Յոթերորդ երկինք» հյուրանոց


== Հատող փողոցներ ==
Մալինովսկու փողոցը հարավից հյուսիս հատող նշանակալի փողոցներ.

Կաշիրյան փողոց
Կրասնոդարի 2-րդ փողոց
Կոմունիստական պողոտա
Ստաչկայի պողոտա
Ժմայլովի փողոց
339-րդ Հրաձգային դիվիզիայի փողոց
Երյոմենկոյի փողոց
Դովատորի փողոց
Մեքենաշինական 1-ին նրբանցք
Տագանրոգի փողոց


== Պատկերասրահ ==


== Ծանոթագրություններ ==
Ռայնա

Ռայնա (ռուս.՝ Райна), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մոկրա գետի ափում՝ 11 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Մոկշա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300112110000030350
Հիդրոլոգիական ուսումնասիրությունների կոդը - 110003035
Ավազանի կոդը - 09.01.03.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գորտի մաշկ

Գորտի կաշի (անգլ.՝ Frog Skin), ԱՄՆ բանակի դաշտային համազգեստի քողարկաներկման նախշ բծերով ու ձևախախտող գունավորմամբ, որը թույլ է տվել ձուլվել շրջակա միջավայրին։


== M1942 Frog Skin ==

Քողարկաներկումը (Duck Hunter անվանումով) ստեղծվել է այգեգործ և Sunset, Better House and Gardens ու San Francisco Chronicle ամսագրերի խմբագիր Նորվել Գիլեսպին։
M1942 Frog Skin դարձել է Միացյալ Նահանգների զինված ուժերի առաջին փորձը՝ ներդնել ձևախախտող քողարկող նախշով համազգեստ։ Դեռ նախքան պատերազմը՝ 1940 թվականին, ԱՄՆ բանակի ինժեներական կորպուսը ձեռնամուխ է եղել զինված ուժերի համար քողարկաներկում մշակելուն։ Մշակման գործընթացն ստիպված են եղել արագացնել, որովհետև 1942 թվականի հուլիսին գեներալ Դուգլաս Մաքարթուրը խնդրել է ջունգլիներում գործելու համար քողարկաներկված 150 000 համազգեստ ծովային հետևակի համար։ Duck Hunter-ի հիման վրա ստեղծված М1942 քողարկաներկումը մի կողմից եղել է հնգագույն բծավոր նախշ կանաչ ֆոնի վրա, մյուս կողմից՝ եռագույն «ծովափնյա» գունավորում մուգ ֆոնի վրա։


== Հետպատերազմյան օգտագործում ==
Միացյալ Նահանգները «Գորտի կաշի» համազգեստը վաճառել են Ֆրանսիային, որը փոխանցել է Արտասահմանյան լեգեոնի 1-ին և 2-րդ պարաշյուտային գնդին, որն այդ ժամանակ մասնակցում էր Հնդկաչինի պատերազմին։ 1961 թվականին կուբացի էմիգրանտներից կազմված Բրիգադ 2506-ին Կենտրոնական հետախուզական վարչությունը հատկացրել է «գորտի կաշի» քողարկաներկմամբ համազգեստ Խոզերի ծոցը ներխուժելուց առաջ։ Վիետնամի պատերազմի ժամանակ Միացյալ Նահանգների հատուկ նշանակության զորքերը «Մոնտանյար» գործողության շրջանակներում «գորտի կաշի» քողարկաներկմամբ համազգեստ են տվել թհիոնգ ժողովրդի ներկայացուցիչներին, որ կռվում էին կոմունիստ պարտիզանների դեմ։


== Նման քողարկանաշխեր ==
Երկար տարիներ Frog Skin քողարկաներկմանը նման քողարկանախշեր են մշակվել աշխարհի բազմաթիվ երկրներում։ Գերմանական Flecktarn քողարկաներկումը բամզագույն (3-6 գույն) բծավոր նախշ է, որն ստեղծում է հղկման էֆեկտ՝ վերացնելով գունային կոշտ սահմանները։ Ավստրալիական հնգագույն Disruptive Pattern Camouflage Uniform-ն իր հերթին հիմնված է ամերիկյան American jungle camouflage patterns-ի վրա, բայց օգտագործում է այլ գուներանգներ։


== Պատկերասրահ ==

		
		
		
		


== Տես նաև ==
Ռազմական քողարկաներկման նախշերի ցանկ


== Ծանոթագրություններ ==


== Արտաքին հղումներ ==
USA Camouflage Patterns
Թեոդորոս Անգելոպուլոս

Թեոդորոս Անգելոպուլոստ (հուն․՝ Θόδωρος Αγγελόπουλος, ապրիլի 27, 1935(1935-04-27), Աթենք, Հունաստան - հունվարի 24, 2012(2012-01-24)[…], Պիրեյոս, Piraeus Regional Unit, Ատիկա, Հունաստան), հույն կինոռեժիսոր, սցենարիստ, դերասան և պրոդյուսեր։
21 ֆիլմի ռեժիսոր է, 17 ֆիլմի սցենարիստ, 11 ֆիլմի պրոդյուսեր, խաղացել է 8 ֆիլմում։
1975 թվականից սկսած՝ ազդեցիկ դիրք է ունեցել հունական կինոարվեստում ու կինոարտադրությունում և համարվել է աշխարհի ամենաազդեցիկ ու հարգարժան կինոգործիչներից մեկը: Կինոգործով սկսել է զբաղվել 1967 թվականից։ 1970-ական թվականներին քաղաքական սուր հիմնախնդիրներ արծարծող մի քանի ֆիլմ է նկարահանել ժամանակակից Հունաստանի մասին։
Անգելոպուլոսի կինոնկարները, Մարտին Սկորսեզեի բնորոշմամբ, նկարահանված են մեծ վարպետությամբ, նա որսում ու արտացոլում է նույնիսկ ամենաչնչին շարժն ու փոփոխությունը, թե՛ պարզ և թե՛ բարդ տեսարանները կառուցում է մեծագույն խնամքով։ Ուսումնասիրողներից շատերը նրա կինեմատոգրաֆիական մեթոդը բնորոշում են իբրև գերող, հիպնոսացնող:
Անգելոպուլոսի «Հավերժություն և մեկ օր» կինոնկարը 1998 թվականին նվաճել է Կաննի հեղինակավոր միջազգային կինոփառատոնի բարձրագույն պարգևը՝ ոսկե արմավենու ճյուղը։ Նրա հեղինակած ֆիլմերից շատերը ներկայացվել են աշխարհի ամենահեղինակավոր կինոփառատոներում։


== Ֆիլմագրություն ==


=== Գեղարվեստական ֆիլմեր ===


== Մրցանակներ ==
Անգելոպուլոսը բազմաթիվ մրցանակներ է նվաճել, ներառյալ Կաննի հեղինակավոր միջազգային կինոփառատոնի բարձրագույն պարգևը՝ ոսկե արմավենու ճյուղը։ Նրա հեղինակած ֆիլմերից շատերը ներկայացվել են աշխարհի կարևորագույն համարվող կինոփառատոներում։


=== Պարգևներ ստեղծագործական ողջ կյանքում ձեռք բերած նվաճումների համար ===
Թեո Անգելոպուլոսը բազմաթիվ պարգևների է արժանացել նաև իր երկարամյան և բեղմնավոր գործունեության համար։


== Ծանոթագրություններ ==


=== Մատենագրություն և աղբյուրներ ===
Գրքեր
Ամսագրեր, տպագիր հանդեսներ, կայքէջեր


== Արտաքին հղումներ ==
{{{1}}} Թեոդորոս Անգելոպուլոս. պաշտոնական կայք
Acquarello։ «Great Directors: Theo Angelopoulos»։ Senses of Cinema (Issue 27)։ Արխիվացված է օրիգինալից 2010 թ․ մայիսի 29-ին  
Theo Angelopoulos Internet Movie Database կայքում
Theo Angelopoulos in musicolog
Վաչիկ Դարբինյան

Վաչիկ Միքայելի Դարբինյան (Դարենց 1915, Հոռոմ, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - անհայտ), հայ մանկավարժ։ ՀԽՍՀ վաստակավոր ուսուցիչ (1963): «Ժողովրդական կրթության գերազանցիկ (1968): ԽՄԿԿ անդամ (1940): Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։


== Կենսագրություն ==
Վաչիկ Դարբինյանը ծնվել է 1915 թվականին Արթիկի շրջանի Հոռոմ գյուղում։ Լենինականի Ասքանազ Մռավյանի անվան մանկավարժական տեխնիկումում ուսանելու տարիներին Դարբինյանը սովորել և ավարտել է նաև քաղաքի պետական թատրոնի ստուդիան։ 1934 թվականին Հոռոմի միջնակարգ դպրոցում նշանակվել է հայոց լեզվի և գրականության ուսուցիչ։ 1936 թվականին եղել է այդ դպրոցի ուսմասվարը։ Միաժամանակ ավարտել է Երևանի պետական հեռակա մանկավարժական ինստիտուտի լեզվագրական ֆակուլտետը։
1939 թվականին զորակոչվել է կարմիր բանակ։ Մասնակցել է Արևմտյան Ուկրաինայի ազատագրմանը։ 1940 թվականի աշնանը հրաձգային գումարտակի ԼԿԵՄ բյուրոյի քարտուղար Դարբինյանը ընդունվել է կոմունիստական կուսակցության շարքերը։ Բանակից մեկնել է սովորելու, զորամաս է վերադարձել կրտսեր լեյտենանտի կոչումով։ Մասնակցել է Մոսկվայի պաշտպանության ահեղ մարտերին, մարտնչել է  Սևաստոպոլի հերոսական պաշտպանների շարքերում։ Պարգևատրվել է Փառքի երրորդ աստիճանի շքանշանով և մարտական մեդալներով։ 
Դարբինյանը բանակից զորացրվել է 1946 թվականին և նշանակվել հայրենի գյուղի դպրոցի տնօրեն։ 1963 թվականին Դարբինյանն արժանացել է հանրապետության վաստակավոր ուսուցչի կոչման, 1968 թվականին՝ «Ժողովրդական կրթության գերազանցիկ» կրծքանշանի, իսկ 1980 թվականին՝ Խաչատուր Աբովյանի անվան մեդալի։ Դարբինյանը եղել է Հոռոմի միջնակարգ դպրոցի հայոց լեզվի և գրականության ուսուցիչը, այդ առարկայի մեթոդմիավորման նախագահը։


== Պարգևներ ==
ՀԽՍՀ վաստակավոր ուսուցիչ (1963)
«Ժողովրդական կրթության գերազանցիկ կրծքանշան (1968)
Փառքի երրորդ աստիճանի շքանշան
Խաչատուր Աբովյանի անվան մեդալ


== Ծանոթագրություններ ==
Ադինա (երգչուհի)

Ադինա Թեմբի Նդսամսե (անգլ.՝ Adina Thembi Ndamse, հոկտեմբերի 3, 1989(1989-10-03)), առավել հայտնի է իր Ադինա բեմական անունով, գանացի-հարավաֆրիկացի երգչուհի, երգերի հեղինակ, դերասանուհի և երբեմն` մոդել։ 2008 թվականին նա դարձել է Stars of the Future երաժշտական ​​ռեալիթի շոուի հաղթողը։ «Too Late» խորագրով նրա ութերորդ երաժշտական ​​սինգլն ստացել է երկու՝ «Տարվա ձայնագրություն» և «Լավագույն կին վոկալիստ» մրցանակները 2018 թվականի Vodafone Ghana Music Awards երաժշտական ​​մրցանակաբաշխության ժամանակ։ 


== Վաղ կյանք և երաժշտական ​​կարիերա ==
Ադինան սկսել է երգել, երբ դեռ երիտասարդ աղջիկ էր։ Նա ավագ դպրոցական կրթություն է ստացել Ուեսլիի աղջիկների ավագ դպրոցում, այնուհետև տեղափոխվել է Կենտրոնական համալսարան, որտեղ ստացել է Բնապահպանական և զարգացման ուսումնասիրությունների դիպլոմ։ Մեծանալով` նա միացել է Ազգային թատրոնի երգչախմբին, որտեղ պետք է ելույթ ունենար Kidafest և Fun World շոուներում։
Նա իր տեղն է ստացել Գանայի երաժշտական ​​ասպարեզում, երբ մասնակցել է Charter House Ghana-ի կողմից կազմակերպված երաժշտական ​​ռեալիթի շոուում և, ի վերջո, դարձել դրա հաղթող։


== Մրցանակներ և առաջադրումներ ==


=== Ghana Music Awards ===
2018` Տարվա լավագույն կին վոկալ` հաղթանակ
2017` Տարվա աֆորփոփ երգ` հաղթանակ
2017` Լավագույն կանացի վոկալ` հաղթանակ
2016` Տարվա ձայնագրություն` առաջադրում
2016` Տարվա աֆորփոփ երգ` առաջադրում
2016` Տարվա լավագույն կին վոկալ` առաջադրում


== Ծանոթագրություններ ==
(237) Սելեստինա

(237) Սելեստինա (անգլ.՝ Coelestina), աստերոիդ աստերոիդների հիմնական գոտում։ Հայտնաբերվել է 1884 թվականի հունիսի 27-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,763078 ա. մ., առավելագույնը մոտենում է 2,5602 ա. մ. հեռավորության վրա և հեռանում 2,9659 ա. մ.։ Արեգակի շուրջ մեկ ամբողջական պտույտ է կատարում 1677,6 երկրային օրվա ընթացքում, իր ուղեծրով շարժվելով միջինում 0,214592 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,75° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(237) Սելեստինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դոնիֆան շրջան (Կանզաս)

Դոնիֆան շրջան (անգլ.՝ Doniphan County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.015 կմ² է, բնակչությունը՝ 8.249 մարդ (2000 թ. տվյալներով)։ Շրջկենտրոնն է Տրոյ բնակավայրը։ Կազմավորվել է 1855 թ.։
Չերնեցի (գյուղ, Նովոդուգինսկի շրջան)

Չերնեցի (ռուս.՝ Чернецы), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մատներով շրխկոց

Մատներով շրխկոց, ձեռքի մատներով շրխկոցի ձայն հանել։ Կատարվում է բութ մատի և մյուս մատներից մեկի (միջնամատ, ցուցամատ կամ մատնեմատ) միջոցով ճնշման ստեղծմամբ, ապա մյուս մատի կտրուկ արձակմամբ, որի արդյունքում այն մեծ արագությամբ հարվածում է նույն ձեռքի ափին՝ հանելով շրխկոցի ձայն։


== Մշակույթում ==
Հին Հունաստանում մատներով շրխկոցն օգտագործվել է երաժիշտների և պարողների կողմից ռիթմը պահպանելու համար, այն կոչվել է «ἀποληκέω» (ապոլեկեո), «ἀποκρότημα» (ապոկրոտեմա) («ἀποκροτέω» (ապոկրոտեո) բայից «մատներով շրխկացնել» ) և «ἐπίπταισμα» (էպիպտաիզմա)։ Մատներով շրխկոցը տարածված է նաև ժամանակակից Հունաստանում։
Երբեմն մատներով շրխկոցը փոխարինում է ծափահարելուն։ Օրինակ՝ Միչիգանի համալսարանի տղամարդկանց երգչախմբում դա հին ավանդույթ է։ Ակումբի պատմությունն ասում է. «Դրա պատճառը (ինչպես լեգենդն է ասում) այն է, որ անհնար է միաժամանակ ծափ տալ և գարեջուր պահել։ Հնարավոր պատճառներից մեկն էլ այն է, որ մատներով շրխկոցը ավելի քիչ աղմուկ է ստեղծում ելույթների և հայտարարությունների ժամանակ, քան ծափահարությունները։ Մատներով շրխկոցը դարձել է ավանդական բանաստեղծական ընթերցումների ժամանակ։
Շատ մշակույթներում մատներով շրխկոցը մարմնի պերկուսիա է։
Մատներով շրխկոցի սեմփլները օգտագործվում են երաժշտական մի շարք ժանրերում՝ խաղալով հարվածային գործիքների դեր։ Դա կարելի է գտնել Անջելո Բադալամենտիի աշխատանքներում, օրինակ՝ «Թվին Փիքս», «Կորած մայրուղի» ֆիլմերի սաունդթրեքերում, «Ադամսների ընտանիքը» հեռուստասերիալում և «Էնդի Գրիֆիտի շոուում»։
Կտրուկ և կրկնվող մատներով շրխկոցը հաճախ ուղեկցվում է բացականչությամբ, որն էլ օգտագործվում է ուրիշի ուշադրությունը գրավելու համար։


== Իրանական տարբերակ ==
Բեշկանը (պարսկերեն՝ بشكن) իրանական ավանդական մատներով շրխկոց է, որտեղ ներգրավված են երկու ձեռքերը։ Ձայնի դուրս գալու մեխանիզմը նման է սովորականին, բայց հարվածը ավելի ուժեղ է։
Բեշկանի երկու տեսակ կա, դրանցից ամենատարածվածը (աջլիկների համար).

Ծալել ձեռքերը միասին և պտտել, որպեսզի աջ ձեռքի երեք մատները հայտնվեն ափի և ձախ ձեռքի մատների սահմանին։
Ամուր սեղմել միջնամատը դեպի ձախ ձեռքը։
Այնուհետև, հենվելով ձախ ձեռքի բութ մատին, շրխկացնել աջ ձեռքի ցուցամատով աջ ձեռքի միջնամատին։


== Ծանոթագրություններ ==
Անջարի

Անջարի (իտալերեն՝ Angiari), կոմունա Իտալիայում՝ Վենետո մարզի Վերոնա գավառում։
Բնակչության թվաքանակը 2014 թվականի տվյալներով եղել է 2.241։ Զբաղեցնում է 13,47 կմ² տարածք։ Սահմանակից է Բոնավիգո, Չերեա, Լենիագո, Ռովերկիարա, Սան Պիետրո դի Մորուբիո համայնքներին։ Բնակչության խտությունը կազմել է 142 մարդ/կմ²։ Փոստային ինդեքս՝ 37050։ Հեռախոսային կոդ՝ 00442։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Կոնստանտինովկա (գյուղ, Թաթարսկի շրջան)

Անվան այլ կիրառումների համար տե՛ս՝ ԿոնստանտինովկաԿոնստանտինովկա (ռուս.՝ Константиновка), գյուղ Ռուսաստանի Նովոսիբիրսկի մարզի Թաթարսկի շրջանի կազմում։
Բնակչությունը 1996 թվականին գրանցված տվյալներով կազմում էր 569 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սորի (այլ կիրառումներ)

Սորի, կարող է վերաբերել՝

Սորի - գյուղ Արևմտյան Հայաստանում, Բիթլիսի վիլայեթի Սպարկերտի գավառակում
Սորի - կոմունա Իտալիայի Լիգուրիա մարզի Ջենովա գավառում
Պոբեդա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՊոբեդաՊոբեդա (ուկրաիներեն՝ Побєда), քաղաքատիպ ավան Ուկրաինայի Դոնեցկի մարզի Սնեժնոեի քաղաքային խորհուրդում։
2011 թվականի տվյալներով Պոբեդա քաղաքատիպ ավանում բնակվում էր 549 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պլատովի ձիարձան (Նովոչերկասկ)

Մատվեյ Պլատովի ձիարձան (ռուս.՝ Конный памятник Матвею Платову), հուշարձան Ռուսաստանի Դաշնության Ռոստովի մարզի Նովոչերկասկ քաղաքում։ Նվիրված է Դոնի կազակական զորքի ատաման, հեծելազորի գեներալ, Ռուսական կայսրության 18-րդ դարի վերջի - 19-րդ դարի սկզբի բոլոր պատերազմների մասնակից Մատվեյ Իվանովիչ Պլատովին (1753-1818)։ Բրոնզե ձիարձանը տեղադրված է Պլատովի պողոտայում՝ Համբարձման զորական մայր տաճարի առջև։ Բացվել է 2003 թվականին։ Հուշարձանի հեղինակներն են քանդակագործ, ՌԴ վաստակավոր նկարիչ (2004) Ա. Ա. Սկնարինը և ճարտարապետ Ի. Ա. Ժուկովը։


== Պատմություն ==
Դոնի կազակական զորքի ատաման, հեծելազորի գեներալ Մատվեյ Պլատովի բրոնզե ձիարձանը կառուցվել է Ռոստովի մարզի Նովոչերկասկ քաղաքի Պլատովի պողոտայում՝ Համբարձման զորական մայր տաճարի առջև։ Հուշարձանը բացվել է 2003 թվականի օգոստոսի 23-ին՝ Մատվեյ Պլատովի 250-ամյա հոբելյանի օրերին։
Հուշարձանի նախագծի հեղինակներն են քանդակագործ, Ռուսաստանի Դաշնության վաստակավոր նկարիչ (2004) Ա. Ա. Սկնարինը և ճարտարապետ Ի. Ա. Ժուկովը։
Հուշարձանի հետնամասում, գրանիտե պատվանդանին, փակցված է մետաղյա հուշատախտակ, որի վրա գրված է. 

Պատվանդանի դիմային կողմում թղթագլանի տեսքով մետաղական տախտակին արված է հետևյալ մակագրությունը. 

Հուշարձանի բարձրությունը պատվանդանով մոտ ութ մետր է։ Բրոնզե ձիավորի քանդակի բարձրությունը 3 մետր 20 սանտիմետր է, քաշը՝ մոտ երեք տոննա։ Զորավար Մ. Ի. Պլատովը բազմել է ձիու վրա, նրա ձեռքին հուսարական գլխարկ է, հագուստը զարդարում են շքանշանները, կողքից կախված է թուրը։ Հուշարձանի տարածքը բարեկարգ է։


== Ծանոթագրություններ ==


== Գրականություն ==
Новочеркасск. Энциклопедия. Новочеркасск. Изд. Новопринт. 2005. ISBN 5-94549-006-7.


== Արտաքին հղումներ ==
Конный памятник М. И. Платову
Конный памятник М. И. Платову Archived 2017-03-24 at the Wayback Machine.
Ջերիի խաղը

Ջերիի խաղը (անգլ.՝ Geri’s Game), Փիքսարի կողմից 1997 թվականին ստեղծված չորս րոպեանոց համակարգչային անիմացիոն ֆիլմի հատված ։ Այն առաջին անգամ ցուցադրվել է որպես «Ֆլիկի արկածներ» լիամետրաժ մուլտֆիլմ։ Սցենարն ու բեմադրությունը` Յան Փինկավայի (Jan Pinkava): Անիմացիան «Լավագույն կարճամետրաժ ֆիլմ» անվանակարգում արժանացել է Օսկարի։


== Սյուժե ==
Ֆիլմը սկսվում է դատարկ աշնանային այգում։ Միայնակ ծերուկ Ջերին սկսում է շախմատ խաղալ ինքն իր հետ։ Տպավորություն է ստեղծվում, թե շախմատը խաղում են բոլորովին տարբեր մարդիկ։ Սպիտակ քարերով խաղացող, ակնոցակիր, խելոք ու անվստահ Ջերին տարբերվում է սև քարերով խաղացող  իր աներես և ինքնավստահ «հակառակորդ» Ջերիից ։ Ամեն անգամ քայլ կատարելիս, Ջերին արագ (ծերունուն թույլատրելի չափով) տեղափոխվում է հակառակ կողմ և փոխում է կերպարը։ Խաղը մոտենում էր ավարտին՝ առանց ակնոցների Ջերին հավաքում է շատ ու շատ խաղաքարեր։ Վերջում խաղատախտակի վրա  մնում է միայն մեկ սպիտակ արքա։ Ինքնավստահ Ջերին վստահ է իր հաղթանակում, նա բացահայտորեն ծաղրում է իր անվստահ հակառակորդին, որը չգիտեր, թե որտեղ դնել արքային։ Հանկարծակի ակնոցավոր Ջերին բռնում է իր սիրտը և ընկնում է սեղանի տակ։ Առանց ակնոցների Ջերին անհանգստանում է, նա փորձում է օգնել իր հակառակորդին, բայց նա չի կարողանում վեր կենալ, նա բռնում է զարկերակից, բայց նա ուժ է գտնում իր մեջ և իջնում։ Այդ  պահին սրտի կանգ ձևացրած ակնոցավոր Ջերիին աննկատ բարձրանում է և շրջում է խաղատախտակն այնպես, որ հիմա իր հակառակորդը խաղում է սպիտակներով (մնացած արքայով)։
Դրանից հետո նա շարունակում է իր խաղը` կարծես ոչինչ չի պատահել։ Նա մի պահ մտածում է և հանկարծակի որոշմամբ պայծառացած մատ է անում ոչինչ չհասկացող և շփոթված  հակառակորդին։ Որպես պարգև, ակնոցավոր Ջերին առանց ակնոցավոր Ջերիից ստանում է շարժական ծնոտ։ Ֆիլմը վերջանում է նրանով, որ փայլող և իրենից գոհ Ջերին տեղադրում է ծնոտը և ծիծաղում՝ աշնանային այգում, մենակության մեջ։


== Փաստեր ==
Ջերին «Խաղալիքների պատմություն 2» անիմացիոնալ ֆիլմի մեջ Կամեոյի է հանդիպում որպես խաղալիքների վերանորոգող, որը վերականգնել է կոտրված շերիֆ Վուդիին։ Ֆիլմի հեղինակ Յան Պինկավան խոստովանեց, որ կերպարը հիմնված է նրա վրա, թե ինչպես է նա ինքն իրեն պատկերացնում ծեր ժամանակ։
Ֆիլմի սյուժեն բազմաթիվ հատկանիշներով կրկնում է 82 սերիաներից կազմված «Երալաշ» մանկական հումորային կինոամսագրից «Մենամարտ» դրվագը։


== Պարգևներ ==
1998՝ Օսկար լավագույն կարճրամետրաժ անիմացիոն ֆիլմի համար։
1998՝  Anima Mundi Animation Festival։
1998՝ Annecy International Animated Film Festival։
1998՝ Annie Awards։
1998՝ Florida Film Festival։
1998՝ World Animation Celebration։
1998՝ Zagreb World Festival of Animated Films։


== Ծանոթագրություններ ==


== Արտաքին հղումներ ==
Geri’s Game на сайте Pixar Archived 2006-09-02 at the Wayback Machine.
Վերևնա

Վերևնա (ռուս.՝ Веревна), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոշանապու

Կոշանապու (ռուս.՝ Кошанапу), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Չիրախչայ գետի ձախ ափին՝ 50 կմ հեռավորության վրա։ Գետի երկարությունը 22 կմ է,ավազանի տարածքը 106 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն Կասպից ծովի արևմտյան հատվածի ավազանային շրջան, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000412109300002682
Հիդրոլոգիական ուսումնասիրությունների կոդը - 109300268
Ավազանի կոդը - 07.03.00.004
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պոկրովսկոե (գյուղ, Սիչովսկի շրջան)

Անվան այլ կիրառումների համար տե՛ս՝ ՊոկրովսկոեՊոկրովսկոե (ռուս.՝ Покровское), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բլեյդ (այլ կիրառումներ)

Բլեյդ, կարող է վերաբերել՝

Բլեյդ - ռեժիսոր Սթիվեն Նորինգթոնի ֆիլմերից
Բլեյդ - Marvel Comics կազմակերպության հորինված կերպար
Օմալո (Թուշեթ)

Անվան այլ կիրառումների համար տե՛ս՝ Օմալո (այլ կիրառումներ)Օմալո  (վրաց.՝ ომალო), գյուղ Վրաստանում: Գտնվում է Կախեթի մարզի Ախմետայի շրջանում:


== Դիրք ==
Գյուղը գտնվում է ծովի մակարդակից 1880 մետր բարձրության վրա։ Շրջկենտրոն Ախմետայից հեռու է 90 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 37 մարդ:


== Պատկերասրահ ==

		
		
		


== Ծանոթագրություններ ==
Չեպչուգովո (գյուղ, Վյազեմսկի շրջան)

Չեպչուգովո (ռուս.՝ Чепчугово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 38 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)